stanford-oval/wikipedia huggingface dataset:
Verho

Sivuverhot, jotka on ripustettu verhotankoon verhorenkailla ja kiinnitetty keskikohdastaan verhotampilla seinään.
Verho on kangasta, jota ripustetaan yleensä ikkunan eteen estämään tai himmentämään valoa. Verhoja voidaan käyttää myös muihin tarkoituksiin, kuten suihkuverhona, näkösuojana, tilan jakamiseen, tai pelkästään esteettisistä syistä. Verho vaimentaa myös kaikua huoneistossa.
Ennen nykyaikaisen lämmitystekniikan ja moninkertaisten ikkunoiden käyttöönottoa verhoja käytettiin myös sisätilojen pitämiseksi lämpiminä. Kun itämaista ja Italiasta levisi muualle maailmaan taidokkaasti valmistettuja kankaita, verhoja alettiin käyttää myös koristeina.
Päiväverho tai valoverho on ohutta, vaaleaa valoa läpäisevää kangasta, esimerkiksi voileeta. Sitä käytetään esimerkiksi alimman kerroksen kadunvarsi-ikkunoissa, jolloin päivänvalo pääsee huoneeseen, mutta ulkoa ei silti näe ikkunan läpi sisään. Kappa on matala ja leveä verho, joka peittää verhotangon ja ikkunan yläreunan. Salusiini tai puoliverho on ikkunanpuitteisiin kiinnitetyn tangon tai langan varaan ripustettu verho, joka peittää vain ikkunan alaosan. Rullaverho on kiinnitetty ikkunan yläpuolelle rullalle ja vedetään narulla alas auki. Sälekaihdin on ikkunaan yleensä kiinteästi asennettava verho, joka on valmistettu langoilla toisiinsa yhdistetyistä puu- tai metallisäleistä. Paneeliverho on suora ja sileä kangas, joka kiinnitetään ikkunanpuitteeseen tai kiskoon. Esirippu on verho, joka teatterissa peittää näyttämön ennen esityksen alkua.
Verhot ripustetaan esimerkiksi pujottamalla verhotanko verhoon ommeltuun pujotuskujaan, tai käyttämällä verhorenkaita, lenkkejä, nauhoja tai purjerenkaita. Verhot voi myös ripustaa vaijeriin, joka on pingotettu kattoon tai seinästä seinään. Verhotangon päissä on usein koristeelliset nupit, jotka estävät verhoa liukumasta tangoilta. Verhon keskiosan kohdalla pystysuunnassa voi olla verhotamppi, josta verho vedetään sivulle ja kiinnitetään seinään asennettuun verhopidikkeeseen.
Aiheesta muualla

Kuvia tai muita tiedostoja aiheesta Verho Wikimedia Commonsissa
Metroid Prime 2: Echoes

| Metroid Prime 2: Echoes |
| --- | --- |

Kehittäjä:  Retro Studios
Julkaisija:  Nintendo
Ohjaaja:  Mark Pacini
Tuottaja:  Kensuke Tanabe
Säveltäjä:  Kenji Yamamoto
Pelisarja:  Metroid ja Metroid Prime Trilogy
Julkaistu:  NA 15. marraskuuta 2004EU 26. marraskuuta 2004JP 26. toukokuuta 2005
Lajityyppi:  toimintaseikkailupeli
Pelimuoto:  yksinpeli, moninpeli
Ikäluokitus:  CERO: B (12 vuotta tai vanhempi) ja A (kaikenikäisille)  ESRB: Teini-ikäisille  PEGI 12  USK 12 
Alusta:  Nintendo GameCube
Jakelumuoto:  GameCuben 8 cm optinen levy
Lisää peliartikkeleitaVideopelien teemasivulla
Infobox OK   : 
Metroid Prime 2: Echoes on Retro Studiosin kehittämä ja Nintendon vuonna 2004 julkaisema videopeli Nintendo GameCubelle. Echoes on keskimmäinen osa ensimmäisen persoonan ammuntaa ja toimintaseikkailua yhdistävässä Prime-trilogiassa. Echoes on myös Metroid-pelisarjan ensimmäinen osa, jossa on moninpeli.
Euroopassa peli on ollut pelattavissa vain 60 Hz -televisioissa; yleensä peleissä on voinut valita joko 50 Hz -tilan, tai tarkemman ja paremman kuvanpäivityksen 60 Hz -tilan.
Vastaanotto

Echoesin arvostelut ovat pääosin positiivisia, yleensä sijoittuen arvosanoissa asteikolle 9-9.5/10.1 (Arkistoitu – Internet Archive) Peli on voittanut myös paljon palkintoja, joihin lukeutuu muun muassa Nintendo Power -lehden vuoden 2004 palkinnot; Echoes voitti kaikki paitsi kaksi kategoriaa, joissa se oli ehdolla. Kritiikkiä peli on saanut lähinnä moninpelistään. Moninpeli on arvioiden mukaan mukavaa ajanvietettä, mutta verrattuna muihin markkinoilla oleviin moninpeleihin ajastaan jäljessä.
Sequence Breaking

Kuten edeltäjänsä tavoin Echoesista löytyy myös Sequence Breakkejä. Esim. Gravity Boostin haku ennen Seeker Launcheria, Screw Attackin haku ennen Spider Ballia, tai Dark Suitin skippaus. On myös olemassa energiatankkien ja Missile Expansionien Sequence Breakkejä.
Aiheesta muualla

Viralliset kotisivut (englanniksi)
Echoes Nintendo Suomen kotisivuilla
Metroid Prime 2: Echoes Metroid2002-sivustolla, keskittyy speedrun-tekniikoihin. (englanniksi)
-pelisarja
| --- | --- |
Pääsarja:   Metroid  II: Return of Samus  Super Metroid  Fusion  Zero Mission  Other M  Samus Returns  Dread 
Prime-sarja:   Metroid Prime  Pinball  Hunters  Prime 2: Echoes  Prime 3: Corruption  Trilogy  Federation Force  Prime 4: Beyond 
Hahmot:   Samus Aran  Ridley  Kraid  Mother Brain  Adam Malkovich  Sylux 
Tapahtumapaikat:   Zebes  SR-388  Tallon IV 
Pimeän puolen energiaa avaruuspiraatteja vastaan.
Yhteiskehittäminen

Mahdollistajastrategiatapaaminen Ylellä 17.4.2009. Kuva: Suvi Korhonen CC-BY
Yhteiskehittely (myös yhteiskehittäminen) on suomen kielen vastine englannin ilmaisuille co-creation ja co-development. Kehittävän työntutkimuksen merkityksessä yhteiskehittely on tuotteen tai palvelun kehittämistä yhdessä sen mahdollisten tulevien käyttäjien eli potentiaalisten asiakkaiden kanssa.
Yhteiskehittely-käsitteen juuret löytyvät teorioista, joita käytetään muun muassa markkinoinnin ja liiketoiminnan tutkimuksessa, kun tutkitaan asiakkaiden kanssa tapahtuvaa innovointia tai kokemustaloutta. Käsitteellä ei ole selkeästi akateemisesti hyväksyttyä määritelmää, vaan määritelmät vaihtelevat tutkimusperinteiden mukaan. Termin teki tunnetuksi C. K. Prahalad. Yhteiskehittelyn alustana ovat sosiaalisen median työkalut. Viidennes suomalaisista yrityksistä hyödyntää sosiaalista mediaa tuotekehityksessä ja innovoinnissa. Innovaatiotoiminnassa sosiaalista mediaa on hyödynnetty ennen kaikkea joukkouttamisen ja ideoiden generoinnin välineenä.
Yhteiskehittelyä lähellä olevia käsitteitä ovat avoin innovaatio, talkoistaminen ja joukkojen viisaus.
Aiheesta muualla

Engeström, Yrjö: Ekspansiivinen oppiminen ja yhteiskehittely työssä.  Tampere:  Vastapaino, 2004.  ISBN 951-768-158-5
Vihma, Päivi: Ota asiakas töihin (Prahaladin henkilökuva) Talouselämä.  24.3.2009. Arkistoitu 11.10.2011. Viitattu 9.10.2011.
Aitamurto, Tanja: AaltoES:n lähtölaukaus: Tekoja, ei puhetta. (Aalto Entrepreneurial Societyn toiminnan esittely Sitralle tehdyn Ominvoimin-talkoohankkeen blogissa) Ominvoimin.com.  2011. Arkistoitu 11.10.2011. Viitattu 9.10.2011.
Kokkonen, Juhana: Avoimen yhteiskehittelyn sudenkuopat: 1. passiivisuus (Avoimesta organisaatiosta väitöskirjaa työstävän Juhana Kokkosen yhteiskehittelyaiheisia kirjoituksia) Juhana.org.  24.8.2010. Arkistoitu 11.10.2011. Viitattu 9.10.2011.
Aalto, Tuija: Ajan henki: Asiakas neuvoo nettiyhteisössä (Asiakkaiden osallistamisesta Suomessa) Aikaleima-blogi.  14.1.2009. Arkistoitu 11.10.2011. Viitattu 9.10.2011.
Huotari, Satu: Industryhack white paper - Yhteistyöstä yhteiskehittämiseen (Arkistoitu – Internet Archive), 2019
Monster Hunter: World

| Monster Hunter: World |
| --- | --- |

 Kansikuva
Kehittäjä:  Capcom
Julkaisija:  Capcom
Jakelija:  Humble Store, Steam, Microsoft Store ja PlayStation Store
Ohjaaja:  Kaname Fujioka, Yuya Tokuda
Tuottaja:  Ryozo Tsujimoto
Taiteilija:  Sayaka Kenbe
Pelisarja:  Monster Hunter
Pelimoottori:  MT Framework
Julkaistu:  PlayStation 4, Xbox One  26. tammikuuta 2018 Microsoft Windows  9. elokuuta 2018
Lajityyppi:  toimintaroolipeli, avoin pelimaailma
Pelimuoto:  yksinpeli ja moninpeli
Ikäluokitus:  CERO: C (15 vuotta tai vanhempi)  ESRB: Teini-ikäisille  GSRR: 15+  PEGI 16 
Alusta:  PlayStation 4, Xbox One, Microsoft Windows
Jakelumuoto:  Digitaalinen jakelu
Lisää peliartikkeleitaVideopelien teemasivulla
Infobox OK    : 
Monster Hunter: World on Capcomin kehittämä toimintaroolipeli ja se on samalla Monster Hunter -pelisarjan viidennen sukupolven ensimmäinen peli.
Peli on julkaistu PlayStation 4:lle ja Xbox Onelle 26. tammikuuta 2018. Peli julkaistiin Microsoft Windowsille elokuussa 2018. Japanissa peli julkaistiin vain PlayStation 4:lle.
Peliin on kehitetty myös Iceborne-laajennus, joka julkaistiin 6. syyskuuta 2019 konsoleille ja 9. tammikuuta 2020 Windowsille.
Yksi pelin tärkeimmistä lähtökohdista on suunnata Monster Hunter -sarja ensimmäistä kertaa uusille, kokemattomille pelaajille Japanin ulkopuolella, mutta samalla antaa runsaasti haastetta myös pelisarjan kokeneille pelaajille.
Pelaaminen

Pelin alussa pelaaja saa kutsun matkustaa laivalla tutkimusmatkalle saaristoalueeseen, jota kutsutaan New Worldiksi (suom. Uusi Maailma). Kyseisellä saaristolla on hyvin vähän ihmisiä, koska saaren ravintoketjua hallitsevat suurikokoiset monsterit. Pelaaja luo itselleen oman metsästäjähahmon, jonka ulkonäköä hän saa muokata vapaasti. Lisäksi pelaajalla on mukana kissaeläintä muistuttava palico-lemmikki, jonka ulkonäön pelaaja saa myös valita. Tämän jälkeen pelaaja tutustuu paikalliseen metsästyskulttuuriin, minkä jälkeen hän saa vapaasti tutkia pelin ensimmäistä aluetta, joka on saaren rannikolla sijaitseva trooppinen vuoristo, jota yhdistävät tiheät sademetsät sekä meren hiekkarannat.
Kun pelaaja läpäisee pelin tarinaa pidemmälle, hän pääsee tutkimaan myös saaren muita osia, joiden maasto on hyvin erilaista ensimmäiseen alueeseen verrattuna.
Pelin keskeisessä asemassa on monsterien metsästys. Peli on suunniteltu niin, että jokaisella monsterilajilla on omat reviirinsä, sekä omanlainen ekologinen käyttäytymismalli, joiden mukaan ne elävät. Täten pelaajan tulee taktikoida tarkkaan, miten aikoo saalistaa haluamansa monsterin. Ei siis riitä, että pelaaja löytää monsterit, vaan hänen tulee myös oppia, miten monsterit elävät ja käyttäytyvät ympäristössä. Peliin tuo lisähaastetta se, että monet pelin monstereista voi metsästää vain tiettyyn vuorokaudenaikaan, joka on reaaliajassa usein noin 50 minuuttia, minkä jälkeen monsteri kulkee saaren toiselle puolelle pelaajan ulottumattoiin.
Tämän lisäksi pelissä on areena (challenge) -pelimuoto, jossa pelaajan tulee metsästää monstereita eristetyssä areenaympäristössä, tiukilla aikarajoilla.
Pelaajalla on valittavana itselleen jokin 14:sta aseluokasta. Pelaaja saa vaihtaa hahmonsa aseluokkaa vapaasti haluamansa mukaan. Pelaaja kerää ympäristöstä erilaisia resursseja monstereilta, joiden avulla voi luoda uusia aseita ja vaatteita. Näiden resurssien avulla aseita ja vaatteita voi myös parantaa erilaisilla päivityksillä. Pelaaja voi käyttää aseiden lisäksi muun muassa erilaisia ansoja.
Pelaaja voi edistää saaren tutkimuksia muillakin tavoilla kun metsästämällä, kuten vaikkapa löytämällä saaristolta resursseja sekä kasveja, joita tukikohdan tutkijat pyytävät tutkittavaksi. Kun pelaaja edistää tutkijoiden tutkimuksia saaristolla, hän saa tästä erilaisia palkintoja. Pelaaja saa tästä merkintöjä myös hänen henkilökohtaiseen tietokirjaansa, jota pelaaja täyttää automaattisesti pelin aikana.
Pelaajan tulee löytää alueilta rauhallisia, monstereilta vapaita paikkoja, joihin voi pystyttää telttoja lepopaikkoja varten.
Ennen varsinaista metsästämistä pelaajan on suositeltavaa kohentaa tilapäisesti hyvinvointiaan syömällä ruokaa. Suorittamalla erilaisia tehtäviä pelaajan on mahdollista saada reseptejä entistä täyttävämmille ruoille.
Pelaaminen > Verkkopeli ja palico-lemmikit

Monster Hunter World tukee neljän pelaajan yhteistyöpeliä. Omat palico-lemmikkinsä voi ottaa mukaan niin kauan kun pelaajia on matkassa kaksi.
Yhteistyöpeli ei kuitenkaan suoranaisesti tee pelistä helpompaa, sillä se muuttaa monsterien vaikeusastetta.
Palico-lemmikit voivat auttaa pelaajia taisteluissa käyttäen omia aseitaan. Palico-lemmikit voivat myös kutsua matkaan mukaan muita tapaamiaan palico-eläimiä tai luonnosta löytyviä villieläimiä tekemällä yhteistyötä alkuasukas palico-laumojen kanssa.
Pelaaminen > Iceborne-laajennus

Iceborne-laajennus tuo peliin uuden kartan, uusia monstereita sekä uuden master-vaikeusasteen, joka vastaa aikaisempien Monster Hunter -pelien G-vaikeusastetta, joka on tunnettu vaikeimpana Monster Hunter-vaikeusasteena. Iceborne-laajennuksen tarina jatkuu siitä kohtaa, johon Worldin tarina päättyi ja näin ollen päättää World-pelin tarinan.
Tarina

Ihmiset ovat havainneet, että jostain tuntemattomasta syystä maailman vanhimmat monsterilajit eli niin kutsutut ”elder dragonit” (vanhimmat lohikäärmeet) matkustavat kerran vuosikymmenessä New Worldin saaristolle. Täten ihmiskunta on lähettänyt saarelle viisi metsästyskomppaniaa auttamaan tutkijoita selvittämään syytä tälle mysteeriselle ilmiölle.
Pelaaja on uusimpaan eli viidenteen komppaniaan kuuluva metsästäjä, joka on saanut kutsun tulla saarelle komppanian laivueen mukana. Suunnitelma menee kuitenkin pahasti pieleen, kun yksi elder dragoneista yllättää laivueen ja murskaa komppanian laivan, jolloin komppanian metsästäjät joutuvat haaksirikkoon.
Vastaanotto

Trustedreviews-sivuston Brett Phipps antoi pelille täydet pisteet, kehuen pelin monimuotoisuutta ja kaunista maailmaa
Polygon-sivuston Chelsea Stark antoi pelille 9/10 pistettä ja sanoi jääneensä peliin koukkuun.
PCgamer-sivuston James Davenport antoi pelille 86/10 pistettä ja sanoi pelin olevan loputtoman viihdyttävä.
Peli on saanut IGN:n arvostelussa arvosanaksi 9,5/10. Peli on Capcomin nopeiten ja eniten myynyt peli.
Muropaketti antoi pelille 3,5/5 tähteä arvostelussaan.
Pelit-lehden Juho Penttilä antoi pelin PS4-versiolle 93 pistettä sadasta.
Aiheesta muualla

Monster Hunter: World MobyGamesissa (englanniksi)
Jalkaväkirykmentti 47 (jatkosota)

| Jalkaväkirykmentti 47 |
| --- | --- |
Toiminnassa:  18.6.1941−25.4.1942
Valtio:   Suomi
Puolustushaarat:  Maavoimat
Aselajit:  Jalkaväki
Lempinimi:  Vallilan rykmentti
Jalkaväkirykmentti 47 (JR 47) oli jatkosodan alussa Oulunkylässä ja Helsingissä perustettu jalkaväkirykmentti. Rykmentti kuului perustamisvaiheessaan 12. divisioonaan. Loppuvuonna 1941 rykmentin yksi pataljoona kotiutettiin ja alkuvuonna 1942 yksi rykmentin pataljoona siirrettiin uuteen prikaatin.
Perustaminen

Esikunta (E/JR 47)
I Pataljoona (I/JR 47) komentajana kapteeni Sven Oskar Lindgren
II Pataljoona (II/JR 47) komentajana kapteeni/majuri Eero Rinne (-6.12.1941, pataljoonan kotiutus; vanhat ikäluokat)
III Pataljoona (III/JR 47) komentajana ratsumestari/majuri Claës Gripenberg
Kranaatinheitinkomppania
Tykkikomppania
Kahden ensimmäisen päivän aikana Oulunkylässä kokoonpanoon oli tullut 40−60 prosenttia vahvuuksista. Seuraavana päivänä eil 21. kesäkuuta joukkoihin alkoi tulla miehiä Helsingissä Aleksis Kiven kansakoulun kautta sinä päivänä annetun yleisen liikekannallepanomääräyksen mukaisesti. Heistä otettiin täydennystä I ja II pataljoonan kokonpanoihin. III Pataljoona perustettiin Tuomarinkylässä, josta se siirrettiin junakuljetuksella Taavettiin ja edelleen 20. kesäkuuta marssille Ylämaan Ihakselaan. I ja II pataljoona lähtivät liikkeelle kolmessa kuljetuksessa autoilla tavoitteena Miehikkälän Kalliokoski ympäristöineen.
Kenttäarmeija ryhmittyi kesäkuun 1941 lopulla puolustukseen uudelle pääpuolustuslinjalle, joka kesällä 1944 sai nimen Suomen Salpa eli Salpalinja. 12. Divisioona ryhmittyi Miehikkälän lohkolle, jossa 10. kesäkuuta 1941 alkaen toimivat Jalkaväkirykmentti 3, Jalkaväkirykmentti 26 ja Jalkaväkirykmentti 47. JR 47:n I ja II pataljoona siirrettiin 3.−4. heinäkuuta junakuljetuksella Lauritsalaan ja siitä edelleen Ruokolan kylään.
Hyökkäysvaihe kesällä 1941 Kannaksella

Varsinaiset sotatoimet rykmentin osalta käynnistyivät 22. kesäkuuta 1941 hyökkäykselä Nuijamaan Konnunkylästä Kilpeenjoelle. Heinäkuun 1941 aikana JR 47 kävi taisteluja menettäen kaikkiaan lähes 200 miestä. Heinäkuussa rykmentin marssisuunta oli Kavantsaaresta kohti Heinjoen aseman maastoa eli kiertäen Viipurin pohjois- ja itäpuolelta. Elokuun viimeisinä päivinä rykmentti eteni Karjalankannaksen keskiosia kohti Perkjärveä ja syyskuun alkuun mennessä rykmentti oli edennyt edelleen vanhan rajan eli Rajojoen tuntumaan. Sen jälkeen rykmentti ryhmittyi vanhalle rajalle puolustukseen.
Syyskuun aikana aina 21. syyskuuta asti rykmentti kävi Rajajoen alueella taisteluja, jonka jälkeen se pääsi reserviin aina 11. marraskuuta 1941 asti. Sen jälkeen rykmentti palasi etulinjaan käyden edelleen taisteluja.
Joulukuun alussa rykmentin vanhimpia ikäluokkia kotiutettiin. Vanhimmat ikäluokat siirrettiin rykmentin II pataljoonaan, joka kuormattiin junaan 2. joulukuuta Raivolassa Helsingissä tapahtuvaa kotiutusta varten, joka tapahtui 6. joulukuuta mennessä.
Rykmentin I pataljoona siirtyi heti vuoden 1942 alussa Maaselän kannakselle komentajansa majuri Lindgrenin johtamana. Siitä tehtiin 3. prikaatin IV pataljoona.
Näin JR 47:stä jäi Terijoelle rykmentin esikunta ja III pataljoona sekä kranaatinheitin- ja tykkikomppaniat.
Suursaaren valtaus maaliskuussa 1942 ja rykmentin hajoitus

Vuoden 1942 alussa 12. divisoona lakkautettiin ja rykmentin III pataljoona alistettiin 18. divisioonalle, jota johti eversti Aaro Pajari. Talvella 1942 jäljellä olevalla rykmentillä oli vielä merkittävä tehtävä, sillä se osallistui everstiluutnantti Sotisaaren johtamalla iskuryhmällä maaliskuun lopulla Pajarin johtamaan Suursaaren valtaukseen.
JR 47 III pataljoona muuttui helmikuun lopulla 1942 yhä enemmän virolaisjoukko-osastoksi. Lopulta helmikuussa 1944 pataljoonan virolaiset siirrettiin osaksi puhtaasti virolaista JR 200:aa. Alkuperäiset helsinkiläiset lähetettin tällöin joko toisiin joukko-osastoihin tai Helsinkiin kotiutettaviksi.
Komentajat

Eversti P. O. Ekholm 18. kesäkuuta – 19. joulukuuta 1941
Everstiluutnantti Lauri Sotisaari 19. joulukuuta 1941 – 25. tammikuuta 1942
JR 47:n sotilaita seuraamassa viihdytyskiertueen esitystä Nuijamaalla heinäkuussa 1941.
Eduskunnan puolustusvaliokunta JR 47:n komentajan everstiluutnantti Sotisaaren vieraana Terijoella. Kuvauspaikkana Talvisodan aikaisen Terijoen hallituksen kokoontumispaikka.
Counter-Strike: Source

| Counter-Strike: Source |
| --- | --- |
 Pelin eurooppalainen kansikuva.
Kehittäjä:  Valve Corporation Turtle Rock Studios Hidden Path Entertainment
Julkaisija:  Valve Corporation
Jakelija:  Valve Corporation (verkkomyynti) Electronic Arts (jälleenmyynti) Unalis (Taiwan)  CyberFront (Japani) 
Pelisarja:  Counter-Strike
Pelimoottori:  Source
Julkaistu:  Windows 1. marraskuuta 2004 OS X 23. kesäkuuta 2010 Linux 5. helmikuuta 2013
Lajityyppi:  ensimmäisen persoonan ammuntapeli, taktinen ammuntapeli
Pelimuoto:  moninpeli
Ikäluokitus:  PEGI: 16 
Alusta:  Windows, OS X, Linux
Hinnoittelutapa:  kertamaksu 
Jakelumuoto:  DVD, Steam-lataus
  Minimi  1,7 gigahertsin prosessori  512 megatavua keskusmuistia  DirectX8.1-yhteensopiva näytönohjain SSE-tuella  Windows XP  hiiri  näppäimistö  Internet-yhteys    Suositus  3,0 gigahertsin prosessori  1 gigatavu keskusmuistia  DirectX9-yhteensopiva näytönohjain  Windows 7  hiiri  näppäimistö  Internet-yhteys   
Lisää peliartikkeleitaVideopelien teemasivulla
Infobox OK    : 
Counter-Strike: Source (lyhennettynä CS:S tai CSS) on Valve Corporationin kehittämä ja vuonna 2004 julkaisema uusittu versio suositusta Counter-Strike-verkkopelistä. Kyseessä on joukkuepohjainen taktinen ensimmäisen persoonan verkkoammuntamoninpeli. Peli käyttää Source-pelimoottoria ja pelikentät on uudistettu graafisesti.
Peli jatkaa aikaisemmista osistaan tuttua konseptia, jossa terroristeista ja erikoisjoukoista koostuvat joukkueet pyrkivät erävoittoihin kahdella pääasiallisella tavalla: annetun tehtävän suorittamalla tai vastapuolen pelaajat eliminoimalla. Counter-Strike: Source on yksi 2000-luvun suosituimmista verkkomoninpeleistä ja sitä on myyty maailmanlaajuisesti yli 14 miljoonaa kappaletta. Peli sai myös kriitikoiden keskuudessa hyvän vastaanoton ja saksalainen PC Games Magazine palkitsi sen vuoden parhaana moninpelinä.
Julkaisu

Heinäkuussa 2004 Valve ilmoitti julkaisevansa Counter-Strike: Sourcesta beeta-version, jota pääsevät kokeilemaan Valven CyberCafe-palvelun asiakkaat ja Counter-Strike: Condition Zeron lailliset omistajat. Half-Life 2 julkaistiin Steam-palvelussa 7. lokakuuta vuonna 2004 ostettavaksi, mutta ei pelattavaksi. Tässä yhteydessä ostajille annettiin saman tien virallinen Counter-Strike: Source -versio pelattavaksi.
Peli julkaistiin 1. marraskuuta 2004. Peli oli tuolloin osa Half-Life 2:ta virallisena moninpelinä. Nykyisin pelin saa ostettua myös itsenäisenä versiona, johon sisältyy lisäksi Half-Life 2: Deathmatch ja Day of Defeat: Source.
Valve ilmoitti maaliskuussa 2010 julkaisevansa kaikki pelinsä, mukaan lukien Counter-Strike: Sourcen, myös OS X -käyttöjärjestelmälle. Täsmällistä ajankohtaa ei kerrottu, mutta uusien versioiden oli määrä ilmestyä huhtikuussa 2010. Macintoshin yhteensopivuus tuli kuitenkin voimaan vasta 12. toukokuuta 2010 uuden Steam-päivityksen myötä.
8. toukokuuta 2010 avattiin rajoitettu beta-testi, joka käsitteli uutta Hidden Path Entertainmentin ja Valven yhteistyöllä kehitettyä päivitystä. Sen uudistuksiin lukeutuu muun muassa 144 saavutusta, tilastojen rekisteröiminen, Team Fortress 2 -pelistä tuttu hallitsemis ja kosto -järjestelmä sekä päivitetty Source-pelimoottori. Versio julkaistiin virallisesti 23. kesäkuuta 2010.
5. helmikuuta 2013 Counter-Strike: Source julkaistiin Linux-käyttöympäristöön.
Vastaanotto

| Vastaanotto> Yhteispisteet.Kerääjä | Vastaanotto> Yhteispisteet.Pisteet |
| --- | --- |
GameRankings: 89.71% 
Metacritic: 88
Arvostelupisteet
Julkaisu: Pisteet
1UP.com: A 
Thunderbolt: 10/10 
Counter-Strike: Source sai ensimmäisen pelin tavoin paljon myönteistä palautetta ja saksalainen PC Games Magazine palkitsi sen vuoden parhaana moninpelinä. Kansainvälistä arvostelumenestystä mittaavilla sivustoilla sen pistekeskiarvo asteikolla nollasta sataan lähentelee yhdeksääkymmentä: GameRankings.com-sivustolla 89,71 prosenttia ja Metacriticissa vastaavasti 88 sadasta. Vuoteen 2008 mennessä Sourcea oli myyty arviolta noin 2,1 miljoonaa kappaletta. Vuonna 2016 pelin omisti jo 14 miljoonaa ihmistä.
1UP.com-sivusto korosti arvostelussaan teknistä kehitystä ja sitä kuinka hyvin eri osa-alueilla on menty eteenpäin: ”Source on graafisesti hämmästyttävä käännös alkuperäisestä pelistä ja se näyttää kauniimmalta kuin koskaan.” 1UP.com pisteytti pelin A-kirjaimella, mikä tarkoittaa heidän asteikollaan ”erinomaista”. Thunderboltin Stuart Edwards antoi Sourcelle täydet pisteet kehuen sen laajaa yhteisöä ja pelattavuuden syvyyttä. Pelin jatkuvat päivitykset tekevät siitä hänen mukaan ”yhden parhaista verkkomoninpeleistä ikinä”. Arvostelussa pohdittiin kuitenkin myös korkeaa aloittelijakynnystä, viitaten muista peleistä poikkeavaan pelimekaniikkaan ja hankalasti pystytettäviin palvelimiin.
Peli sai pientä kritiikkiä samanlaisuudestaan edellisten osien kanssa, aseiden rekyylistä ja tuntumasta, sekä fysiikkaobjektien bugisuudesta.